Lyse kapell

Lyse kapell er et kapell i Lysebotn i Sandnes kommune, Rogaland. Kapellet ble bygget i 1961 og har plass til 150 personer. Lyse kapell er laget i tre. Det ble vigslet av biskop Fridtjov Birkeli 28. mai 1961.

Kapellet ble tegnet av Gustav Helland og Endre Årreberg. De la vekt på naturforholdene i Lysebotn. Dette ga kapellet høye og spisse gavler som skulle stå som fjell i terrenget.

Kapellet har våpenhus, midtskip og kor. På brystveggen er det et enkelt trekors. Vegger og tak er kledd med trepanel. Midtskipet har jærstoler. Tårnet er bygget på siden av kapellet, men har et mellombygg som binder det sammen med hovedbygget. I kjelleren er det matsal, kjøkken og garderobe.

 Referanser 

 Eksterne lenker 

 Forsand menighet 


Kategori:Kulturminner i Sandnes
Kategori:Kirker i Sandnes
Kategori:Kirker i Sandnes prosti
Kategori:Norske kirker fra 1961
Kategori:Gustav Helland
Kategori:Endre Årreberg
Kategori:Forsand